གཞན་ཡང་བར་ལམ་དམིགས་བསལ་གྱི་དཀའ་ངལ་ཞིག་འཕྲད་ཀྱིན་པ་ནི།འདུ་ཁང་ཧ་ཅང་ཆུང་དྲགས་པས་དགེ་འདུན་པ་འཚོགས་སྐབས་ཧ་ལམ་ཕྱེད་ཙམ་ཕྱི་ནས་བཞུགས་དགོས་བྱུང་བ་དང་།གྲྭ་ཤག་དང་འདུ་ཁང་བར་ལམ་ཐག་ཧ་ཅང་རིང་དྲགས་པ་འདི་གཉིས་ནི་དགེ་འདུན་པ་སྤྱི་ལ་འཕྲད་པའི་དཀའ་ངལ་གཙོ་བོ་དེ་ཡིན།རྒྱུན་ལྡན་འཚོགས་སྐབས་གྲལ་གྱི་བར་གྲལ་ཚབ་བཞག་ནས་བསྡད་ཀྱང་དགེ་འདུན་པ་བརྒྱད་ཅུ་དགུ་བཅུ་ཙམ་འདུ་ཁང་དུ་ཤོང་མི་ཐུབ།མ་གཞི་མི་ལོ་སུམ་ཅུ་ཙམ་སོང་ཟིན་པའི་འདུ་ཁང་དེ་ཐོག་མ་གསར་བཞེངས་སྐབས་རྒྱུ་ཆ་བཟང་གྲས་གང་སྤྱོད་མ་ཐུབ་པ་དེ་ལ་བཟོ་བཅོས་གཏོང་ཐབས་མི་འདུག།དེར་བརྟེན་ངེད་ལྭ་བ་ཁང་ཚན་གྱི་སྤྱི་གཉེར་ལས་ཁུངས་ཀྱི་ལས་བྱེད་པ་རྣམས་ནས་དཀའ་ངལ་དེ་དག་སེལ་ཕྱིར་གང་མགྱོགས་འདུ་ཁང་གསར་པ་ཞིག་བཞེང་ཐུབ་པའི་རེ་བ་བྱེད་ཀྱིན་ཡོད།དེས་ན་ས་ཕྱོགས་གང་སར་བཞུགས་པའི་དད་ལྡན་ལྷག་བསམ་ཅན་རྣམས་ཀྱིས་བྱམས་བརྩེའི་མིག་ཟུང་རིང་གཟིགས་ཀྱིས་ངེད་ལྭ་བ་ཁང་ཚན་གྱི་ལས་གཞི་འདིར་རོགས་རམ་གང་ནུས་རེ་གནང་རོགས་ཞུ།